تورکیه-‌نین اینگیلیس دیلینده یاییم‌لانان ایلک اولوسلار آراسی خبر پلاتفورمو TRT World  اینگیلتره‌نین اؤدنیش‌سیز خیدمت گؤسترن TV پلاتفورمو " Freesat " واسطه‌سیله تاماشاچی‌لاری‌نین سایینی 2 مین ده آرتیرا‌جاق.
TRT World - دان وئریلن معلوماتدا اینگیلتره‌نین ان بؤیوک TV پلاتفورملاریندان‌ بیری اولان " Freesat "ین 200-دن چوخ کانا‌لی‌نین تخمینا ایکی میلیون تاماشاچی کوتله‌سی اولدوغو وورغولانیر، الده اولونان راضیلاشما اساسیندا "TRT World-ون خبر و بلگه‌سل فیلم‌لرله زنگین یاییم‌لاری‌نین "Freesat "ین ایلنجه، اوشاق، سینما فیلم‌لری، ایدمان، بلگه‌سل فیلم‌لر و خبر کانال‌لاری ایله بیرگه بیرلشمیش کرال‌لیق و ایرلند-ده کی تاماشاچی‌لارا تقدیم اولوناجاغی بیلدیریلیر.
معلوماتدا 2015-جی ایلده قورولان TRT World-ون اوبیکتیو و جسارت‌لی خبرچی‌لیک پرینسیپ‌لری و زنگین مضمونو ایله دونیا خبر یاییمچی‌لیغینا یئنی بیر دونیاگؤروشو گتیردیگی، "دونیا تاماشاچی‌سی‌نین کانا‌لی" اولما یولوندا امین آدیم‌لارلا ایرلیلدیگی قئید ائدیلیر، اینسان اوزرینده مرکزلشمیش خبرلری ایله حاضیرکی دؤورون اهمیت‌لی بؤلگه‌لری و ان فعال مرکزلرینی ده احاته ائدن دونیا میقیاس‌لی موخبیر شبکه‌سی سایه‌سینده جریان ائدن حادثه‌لرله باغلی اینفورماسیونو تاماشاچییا منبعیندن چاتدیردیغی قئید اولونور.
TRT World-ون باش دیرکتورو مورات آک گوچ دونیا تاماشاچی کوتله‌سینه چاتماق هدف‌لری ایله باغلی الده ائتدیک‌لر راضیلاشما‌لارین بؤیوک اهمیت کسب ائتدیگینی دیله گتیردی، دونیانین ان سرعت‌لی بؤیوین اولوسلار آراسی خبر کانا‌لی اولما خصوصیتینه مالیک ت.رت ورلد-ون اولوسلار آراسی خبر یاییمچی‌لیغینا قازاندیردیغی یئنی دونیاگؤروشو اساسیندا HD یاییم‌لی تلویزیون پلاتفورم‌لاری، هاوا یول‌لارین، هتل لر و 12 اویدو واسطه‌سیله 190 اؤلکه‌یه یاییملاندیغینی سؤیله‌دی.
